Item nae dat goert en katline hier inne
sijnen wive
gegoet waen soe sijn de selve goert ende katline sijnwijf
ter eenre en de voirs wouter brabants als geleit totte
goede jouff beatten wilen uute lyemigen weduwe jans
wilen vander haert in dande comen voir meye en
scepen van loeven als vande goede voirscr soe verre
dat bij vonisse der selver scepen gewesen es dat den
voirs wouten en sinen beleide volgen sal de helicht van
iiii huysingen gelegen als boven Behoudeliken heeft
goert en sijne huysvrouwe iet te volgen met testamete
dat sij dat doen mogen ter plaetsen dair dat behoirt
gelijc de vonissen geregistreert ix daige in aprill
lestleden dat inhouden ende begripen Item es oic wair
dat de selve jacop onlanx leden hem gepijnt hadde
den selve wouten te dagene Ende dat doen bij
tmiacien vand stad getmineert wt dat jacop dat
dagement afdoen soude Ende oft jacop iet te voge
hadde op de voirs goede dat hij dat soude moge
doen alsoe dat biden hij de voirs gewijsde vonisse
noch trecht vand stad niet en vercortte noch oic en
mynette gelijc de tlcie d af geregistreert staende
ix in meye lestleden dat volcomeliker inhult ende
begrijpt Begende en versuekende de selve wouter
brabants want uute voirs vonisse genoech blijct dat
tvoldoen tvolgen met testamete aengewesen es goerde
boschman en sinen wive en met jacoppen voirs
dat dair om jacop cessen sal met sine dagemete
en sculdich sijn dat af te doene want dair mede
tvonis grotelic vertort soude wesen hier op antwde